Korona ng Adbiyento

Ang korona ng Adbiyento () ay isang tradisyong Kristiyano na sumisimbolo sa paglipas ng apat na linggo ng Adbiyento sa taon ng liturhiya ng simbahang Kanluranin. Nagmula ang gawaing ito sa mga  Luterano, ngunit kumalat na ito sa mga ibang denominasyon ng Kristiyanismo.

Isa itong laging-lunti na korona na may apat na kandila, minsan may panglimang puting kandila sa gitna. Pasimula sa Unang Linggo ng Adbiyento, maaaring isabay sa pagsindi ng kandila ang pagbabasa ng Bibliya, oras para sa debosyon at pagdarasal. Paisa-isang sinisindihan ang mga ibang kandila sa mga sumusunod na Linggo hanggang, sa pagsapit ng huling Linggo ng Adbiyento, nakasindi na ang apat na kandila. May ikalimang kandila ang ilang korona ng Adbiyento, na tinatawag na kandila ni Kristo na sinisindihan sa Bisperas ng Pasko o Pasko. Nanggaling ang kaugaliang ito sa mga pami-pamilya, ngunit lumaganap din ito sa pangmadlang pagsamba.

 Mga sanggunian 

Kategorya:Adbiyento